CELEX: 52005XG0407(02)
Language: fi
Date: 2005-02-21
Title: Neuvoston päätelmät 21 päivältä helmikuuta 2005 nuorisosta Lissabonin strategian väliarvioinnin yhteydessä

7.4.2005   
            
            
               FI
            
            
               Euroopan unionin virallinen lehti
            
            
               C 85/5
            
         
      NEUVOSTON PÄÄTELMÄT
   
   21 päivältä helmikuuta 2005
   nuorisosta Lissabonin strategian väliarvioinnin yhteydessä
   (2005/C 85/02)
   EUROOPAN NEUVOSTO, joka
   ottaa huomioon
   
               1.
            
            
               Eurooppa-neuvoston Lissabonissa 23. ja 24.3.2000 asettaman ja Tukholmassa 23. ja 24.3.2001 vahvistaman tavoitteen tehdä Euroopan unionista ”maailman kilpailukykyisin ja dynaamisin tietoon perustuva talous, joka kykenee ylläpitämään kestävää talouskasvua, luomaan uusia ja parempia työpaikkoja ja lisäämään sosiaalista yhteenkuuluvuutta”,
            
         
               2.
            
            
               Euroopan komission 21 päivänä marraskuuta 2001 julkaiseman valkoisen kirjan ”EU:n nuorisopolitiikan uudet tuulet”, jossa todetaan, että ”strategiassa asetettiin uudet tavoitteet nuorisoon läheisesti liittyville politiikan aloille, esimerkiksi koulutukselle, työllisyydelle, sosiaaliselle osallisuudelle sekä tieto- ja kansalaisyhteiskunnalle”,
            
         
               3.
            
            
               27 päivänä kesäkuuta 2002 hyväksytyn neuvoston päätöslauselman, jossa hyväksytään edellä mainitun valkoisen kirjan pohjalta avoin koordinointimenetelmä uudeksi nuorisoalan yhteistyöpuitteeksi ja ehdotetaan nuorisoulottuvuuden sisällyttämistä muihin politiikkoihin ja ohjelmiin,
            
         
               4.
            
            
               4 ja 5 päivänä marraskuuta 2004 annetut Eurooppa-neuvoston päätelmät, joissa neuvosto panee merkille Ranskan, Saksan, Espanjan ja Ruotsin valtion- tai hallitusten päämiesten kirjeen, jossa tuodaan esiin väestökehitykseen liittyvien tekijöiden merkitys Euroopan tulevan taloudellisen ja sosiaalisen kehityksen muotoutumisessa ja pyydetään laatimaan nuorisoa koskeva eurooppalainen sopimus,
            
         
               5.
            
            
               Lissabonin strategian väliarviointia koskevan komission tiedonannon (”Kasvua ja työtä Euroopan tulevaisuuden hyväksi — Uusi alku Lissabonin strategialle ”), joka toimitetaan kevään 2005 Eurooppa-neuvostolle ja jossa todetaan, että ”lisäksi tarvitsemme vielä vision yhteiskunnasta, johon niin vanhat kuin nuoret voivat integroitua” ja jossa korostetaan kiireellisten toimien tarvetta;
            
         KOROSTAA
   
               6.
            
            
               nuorisonäkökohdan merkitystä Lissabonin strategiassa ottaen huomioon Euroopan unionin väestöllisen, taloudellisen, sosiaalisen ja poliittisen kehityksen sekä erityisesti unionin väestön ikääntymisen,
            
         
               7.
            
            
               nuorison innovointikyvyn, aloitteellisuuden ja yrittäjyyden, liikkuvuuden ja monikulttuurisen sopeutumiskyvyn myötävaikuttavan merkittävästi kilpailukykyyn, kestävään kasvuun ja sosiaaliseen yhteenkuuluvuuteen,
            
         
               8.
            
            
               nuorisoa koskevan yhteisen, johdonmukaisen ja monialaisen politiikan merkitystä,
            
         
               9.
            
            
               nuorisoa koskevan valkoisen kirjan ja erityisesti avoimen koordinointimenetelmän sekä nuorisoulottuvuuden muihin politiikkoihin lisäämisen merkitystä tässä yhteydessä, sekä sitä, että nuorisoa koskevien eri politiikkojen ja ohjelmien välistä synergiaa ja toisiaan täydentävyyttä on tarpeen tehostaa,
            
         
               10.
            
            
               että nuorison ja nuorten elinolosuhteiden parempi ymmärtäminen on edellytys sellaisten tehokkaiden toimenpiteiden määrittämiseksi, joilla voidaan kannustaa nuoria hyödyntämään mahdollisuutensa mahdollisimman hyvin,
            
         
               11.
            
            
               että Lissabonin strategian onnistuminen edellyttää nuorten tukea.
            
         ON YHTÄ MIELTÄ
   
               12.
            
            
               tässä yhteydessä komission kanssa, jonka esittämän näkemyksen mukaan Lissabonin strategiassa on varmistettava, että nuorille voidaan ehdotettujen uudistusten avulla antaa ensimmäinen tilaisuus elämässä ja heidän koko elämänsä ajan tarvitsemat taidot,
               
            
         
               13.
            
            
               komission kanssa, joka on keväällä 2005 kokoontuvalle Eurooppa-neuvostolle annettavassa tiedonannossaan halunnut kohdistaa toimet erityisesti nuoriin tietyillä avainaloilla, kuten työllisyyden, perhe- ja työelämän yhteensovittamisen, inhimilliseen pääomaan sijoittamisen sekä tutkimuksen ja kehityksen aloilla.
            
         KATSOO, ETTÄ
   
               14.
            
            
               olemassa olevien välineiden ja järjestelmien pohjalta kyseinen nuoriin kohdistettu lähestymistapa olisi tehokkaasti sisällytettävä Lissabonin strategiassa tarkoitettuihin politiikkoihin,
            
         
               15.
            
            
               erityisissä nuorten hyväksi toteutettavissa toimissa on otettava huomioon sukupuolten tasa-arvo, ja niitä on sovellettava myös heikommassa asemassa oleviin nuoriin, erityisesti koulutuksen, työllisyyden, sosiaalisen osallisuuden ja liikkuvuuden osalta,
            
         
               16.
            
            
               nuorten aktiivinen osallistuminen yhteiskuntaan on sekä tavoite että keino, jolla taataan Euroopan kansalaisten sitoutuminen Lissabonin tavoitteisiin ja jolla myötävaikutetaan nuorten henkilökohtaiseen kehitykseen, heidän sosiaaliseen osallisuuteensa ja sosiaaliseen yhteenkuuluvuuteen yleensä. Näin ollen se edistää osaltaan Lissabonin strategian onnistumista;
            
         KEHOTTAA EUROOPPA-NEUVOSTOA
   
               17.
            
            
               ottamaan huomioon Lissabonin strategian väliarvioinnissa ja komission kevään 2005 Eurooppa-neuvostolle osoittamaa tiedonantoa koskevissa keskusteluissa aloitteen nuorisoa koskevasta eurooppalaisesta sopimuksesta, johon kuuluvat erityisesti työllisyys, sosiaalinen yhteenkuuluvuus, yleissivistävä ja ammatillinen koulutus, liikkuvuus sekä perhe- ja työelämän yhteensovittaminen,
            
         
               18.
            
            
               määrittelemään suuntaviivat tämän aloitteen täytäntöönpanemiseksi tarvittavia konkreettisia toimenpiteitä varten kaikilla asiaan kuuluvilla aloilla,
            
         
               19.
            
            
               panemaan merkille komission aikomuksen antaa tiedonanto tästä aloitteesta,
            
         
               20.
            
            
               antamaan komissiolle ja jäsenvaltioille tehtäväksi ottaa nuoret ja nuorisojärjestöt muun muassa ”Euroopan nuorisofoorumin” kautta täysipainoisesti mukaan aloitteeseen,
            
         
               21.
            
            
               seuraamaan nuorisoa koskevan eurooppalaisen sopimuksen täytäntöönpanoa Lissabonin strategian raportointimenettelyjen kautta ja pyytämään, että neuvosto (koulutus, nuoriso ja kulttuuri) edistäisi toimivaltaansa kuuluvien näkökohtien seurantaa.